ŉ Saak wat ons baie na aan die hart lê, is uiteraard die knellende droogte wat ons tans beleef. Dit is veral die diere wat ly wat ŉ mens aan die hart gryp.
In baie gemeenskappe moet mense in rye val met gieters en emmers en houers van allerlei aard om hul skeppie water vir die dag te bekom. Miskien leer die Here ons weer nederigheid en afhanklikheid in hierdie dae. Ai, sal die Here nie weer vir ons uitkoms gee nie. Ons sal daaroor baie bly wees.
Ons moet weet en leer om altyd nederig en afhanklik van Hom te wees, ongeag die omstandighede waarin ons ons bevind. Sy naam is groot! Prys die Here!